Folketing
2003-02-25

Første gang, jeg mødte hr. Christian H. Hansen, fortalte han mig om et fødevare»kørekort«. Det er nu 4 år siden, han foreslog det første gang, og jeg forstår da godt hr. Christian H. Hansens glæde ved, at andre, og det er jo mange partier, inden for 12 måneder pludselig vender rundt og gerne vil, til trods for at vi har sat mange skibe i søen. Men kan hr. Christian H. Hansen ikke trods alt se det positive ved, at et parti som Venstre eller De Konservative, der jo igennem 4 år har udtrykt de samme bekymringer om denne her »kørekort«ordning, de samme bekymringer om retssikkerheden, trods alt også er i stand til at holde fast i vores synspunkter. Det er jo ikke naturgivet, at vi skal ende med at være enige om alting. En frugtbar dialog er vi altid med på; men vi tør altså også godt stå ved nogle af vores forslag.